**Juan de Fuca**, nado en 1536 como **Ioannis Phokas** (en grego Ἰωάννης Φωκᾶς) en Valerianos (Βαλεριάνος), en Cefalonia, unha das illas xónicas baixo o dominio da República de Venecia, e finado en 1602 en Cefalonia, a miúdo chamado **Apóstolos Valerianos**, foi un capitán grego ao servizo do Reino de España.

Traxectoria
-----------

Mapa de 1768 que mostra o estreito de Juan de Fuca, entre a Nova Albión e unha illa entre as actuais Columbia Británica e Alasca, como entrada do paso do Noroeste.
O avó de Focas, Emmanouíl Phokás (Ἐμμανουὴλ Φωκᾶς), fuxiu de Constantinopla á súa caída en 1453, acompañado do seu irmán Andrónikos (Ἀνδρόνικος). Os dous establecéronse primeiro no Peloponeso, onde permaneceu Andrónikos, pero en 1470 Emmanuel trasladouse á illa de Cefalonia. Iákōvos (Ἰάκωβος), o pai de Ioánnis, estableceuse na vila de Valerianos nesta illa, e chegou a ser coñecido como "Focas o Valeriano" (Φωκᾶς ὁ Βαλεριάνος) para distinguilo dos seus irmáns.

Foi nesta aldea de Valerianos onde Focas naceu en 1536. Pouco se sabe sobre a súa vida antes de entrar no servizo de España, nun tempo ao redor de 1555.

As primeiras viaxes de de Fuca, ás ordes de Filipe II, foron ao Extremo Oriente, e el dixo que chegou á Nova España en 1587 cando, no cabo San Lucas, na Baixa California, o corsario inglés Thomas Cavendish apoderouse do galeón *Santa Ana* e o depositou en terra. Fuca foi un navegante moi experimentado, perfeccionando a súa habilidade como piloto na frota española. Tamén afirmou que o rei de España recoñeceuno pola súa excelencia e fíxoo piloto da mariña española nas Antillas (título que ostentou durante corenta anos), pero non hai rexistro nos arquivos españois do seu nome ou cargo ou das súas visitas á corte real. Antes de facer a súa famosa viaxe pola costa noroeste do continente norteamericano, navegou polas costas da China, Filipinas e México. 

Fuca explorou as costas ao norte da Nova España e buscou o paso do Noroeste entre o océano Pacífico e o océano Atlántico. En 1592 na súa viaxe de exploración descubriu o estreito de Anián e o estreito de Juan de Fuca (que desde 1788 leva o seu nome). 

A placa de Juan de Fuca, que tamén leva seu nome, é unha placa tectónica que se afunde baixo a parte norte do oeste da placa de Norteamérica, ao longo das costas dos estados estadounidenses de Oregón e Washington.

Notas
-----

1. ↑  Dunbabin, Thomas. "Fuca, Juan de".
2. 1 2  Greek Consulate of Vancouver, "Greek Pioneers: Juan de Fuca". Arquivado 15 de marzo de 2007 en Wayback Machine.
3. ↑  Focas, en 1596, asegurou que estivera uns corenta anos ao servizo do rei de España.
4. ↑  "*British Columbia: From the Earliest Times to the Present*, Chapter II, *The Apocryphal Voyages*, pp. 19-31, Ethelbert Olaf Stuart Scholefield, publ. S.J. Clarke, Vancouver, 1914". Arquivado dende o orixinal o 12 de setembro de 2012. Consultado o 8 de maio de 2020.

Véxase tamén
------------

### Outros artigos

* Estreito de Anián
* Estreito de Juan de Fuca
* California
* Illa de Vancouver

### Ligazóns externas

* Biography at the *Dictionary of Canadian Biography Online* *(en inglés)*.
* Apóstolos Valerianos en famousamericans.net *(en inglés)*.
* Fuca, Juan (de) en ABC book word *(en inglés)*.
* Juan de Fuca en Consulado de Grecia *(en inglés)*.

|  |  |
| --- | --- |
| Control de autoridades | 
* Wd: Q504735
* WorldCat
* VIAF: 13943691
* ARAE: fuca-juan-de-1536-1602
* DBE: ioannis-phokas
* FAST: 282023
* GND: 1235897850
* ISNI: 0000000032642738
* LCCN: n91017404

 |